Անին ծնվել է 1991թ. փետրվարի 4-ին, Երևանում: Սովորել է Երևանի թիվ 44 միջնակարգ դպրոցում և 2007 թվականին ընդունվել է Երևանի թատրոնի և կինոյի պետական ինստիտուտի դերասանական բաժին: Մասնակցել է մի շարք մրցույթների, մեծամասամբ գեղեցկության: 2008թ. նկարահանվել է «Զգուշացիր փողից» բազմասերիանոց գեղարվեստական ֆիլմում: 2010թ. նկարահանվել է Հայաստանի հանրային հեռուստաընկերության «Աննա» հեռուստասերիալում: Նույն թվականին նկարահանվել է նաև «Պահանջվում է միլիոնատեր» գեղարվեստական ֆիլմում: 2011թ․-ից վարել է Հայաստանի հանրային հեռուստաընկերության «Թեժ տասնյակ» հաղորդումը, ինչպես նաև խաղացել է «Գեներալի աղջիկը» հեռուստասերիալում: 2014թ-ից նկարահանվում է «Ֆուլ Հաուս» սիթքոմում: